b'\n_START_ARTICLE_\nGeorgios Karaiskakis\n_START_SECTION_\nPrimers anys\n_START_PARAGRAPH_\nKaraiskakis nasqu\xc3\xa9 en un monestir\xc2\xa0a prop del poble de Skoulikaria (en grec: \xce\xa3\xce\xba\xce\xbf\xcf\x85\xce\xbb\xce\xb7\xce\xba\xce\xb1\xcf\x81\xce\xb9\xce\xac: ) a prop d\'Arta. El seu pare era el martolos del districte de Valtos, Dimitris Iskos (o Karaiskos), la seva mare fou Zoe Dimiski, d\'Arta, tamb\xc3\xa9, qui era la neboda de l\'abat del monestir local i cos\xc3\xad de Gogos Bakolas, capit\xc3\xa0 de l\'armatoliki de Radovitsi. Era d\'ascend\xc3\xa8ncia\xc2\xa0sarakatsani._NEWLINE_De molt jove, es va convertir en un kleftes al servei de Katsantonis, un fam\xc3\xb3s capit\xc3\xa0. Va destacar com an kleft - \xc3\xa0gil, astut, valent i temerari - i va ascendir r\xc3\xa0pidament, arribant a\xc2\xa0protopalikaro o tinent._NEWLINE_Als quinze anys va ser capturat per les tropes d\'Al\xc3\xad Paix\xc3\xa0 i empresonat a Ioannina. Al\xc3\xad Paix\xc3\xa0, impressionat pel coratge i la intel\xc2\xb7lig\xc3\xa8ncia de Karaiskakis, i percebent el seu valor com a combatent, el va alliberar de la pres\xc3\xb3 i el va deixar sota la cura dels seus gu\xc3\xa0rdies personals. Va exercir com guardaespatlles uns anys fins que perd\xc3\xa9 el favor amb el senyor de la guerra otom\xc3\xa0 i va fugir a les muntanyes per continuar la vida com un kleft.\n_START_SECTION_\nGuerra d\'Independ\xc3\xa8ncia grega\n_START_PARAGRAPH_\nDurant les primeres fases de la guerra, Karaiskakis serv\xc3\xad a la mil\xc3\xadcia a Morea (Pelopon\xc3\xa8s), on va participar en les intrigues que van dividir el lideratge grec. No obstant ax\xc3\xb2, va recon\xc3\xa8ixer la necessitat de facilitar un govern estable i decid\xc3\xad recolzar\xc2\xa0Ioannis Kapodistrias que m\xc3\xa9s tard esdevindria el primer cap d\'estat de Gr\xc3\xa8cia._NEWLINE_La reputaci\xc3\xb3 de Karaiskakis va cr\xc3\xa9ixer durant el punt \xc3\xa0lgid i les darreres fases de la guerra. Va ajudar a aixecar el primer setge de Mesolongi\xc2\xa0l\'any 1823, i es va superar salvant la ciutat d\'un segon setge el 1826._NEWLINE_Aquell mateix any, fou nomenat comandant en cap de les forces patri\xc3\xb2tiques gregues a la Gr\xc3\xa8cia Central, assolint un \xc3\xa8xit moderat: no aconsegu\xc3\xad cooperar efica\xc3\xa7ment amb altres dirigents del moviment d\'independ\xc3\xa8ncia o amb els simpatitzants estrangers, per\xc3\xb2 va obtenir alguns \xc3\xa8xits militars contra els otomans._NEWLINE_La seva major vict\xc3\xb2ria fou la Batalla d\'Ar\xc3\xa0jova, on el seu ex\xc3\xa8rcit combinat amb altres dirigents revolucionaris, va esclafar una for\xc3\xa7a de tropes turques i albaneses sota les ordres de Mustafa Bey i Kehagia Bey. Vict\xc3\xb2ries com la d\'Ar\xc3\xa0jova eren especialment benvingudes tenint en compte els desastres que ocorrien a la resta del pa\xc3\xads._NEWLINE_L\'any 1827, Karaiskakis va participar en el fracassat intent d\'aixecar el Setge d\'Atenes i va intentar evitar la massacre de la guarnici\xc3\xb3 turca estacionada al convent de Sant Espirid\xc3\xb3 al Pireu._NEWLINE_Fou mort en combat el dia del seu sant, el 23 d\'abril de 1827, despr\xc3\xa9s de ser ferit de mort per una bala de fusell. Segons el seu desig, va ser enterrat a l\'esgl\xc3\xa9sia de Sant Dimitrios a Salamina.\n_START_SECTION_\nHonors i cultura popular\n_START_PARAGRAPH_\nEl rei Ot\xc3\xb3 I de Gr\xc3\xa8cia va entregar p\xc3\xb2stumament a Karaiskakis la Gran Creu de l\'Orde del Salvador._NEWLINE_Estadi Georgios Karaiskakis a\xc2\xa0Faleros, fou anomenat en honor seu, ja que la ferida que el va matar fou produ\xc3\xafda a la zona._NEWLINE_Dionysis Savvopoulos va compondre la can\xc3\xa7\xc3\xb3 popular grega "Oda a Georgios Karaiskakis" (en grec: "\xce\xa9\xce\xb4\xce\xae \xcf\x83\xcf\x84\xce\xbf \xce\x93\xce\xb5\xcf\x8e\xcf\x81\xce\xb3\xce\xb9\xce\xbf \xce\x9a\xce\xb1\xcf\x81\xce\xb1\xcf\x8a\xcf\x83\xce\xba\xce\xac\xce\xba\xce\xb7"). Originalment, Savvopoulos va escriure la can\xc3\xa7\xc3\xb3 en honor a Che Guevara, per\xc3\xb2 va triar aquest t\xc3\xadtol per passar la censura de la junta militar grega (en grec: "\xce\xa9\xce\xb4\xce\xae \xcf\x83\xcf\x84\xce\xbf \xce\x93\xce\xb5\xcf\x8e\xcf\x81\xce\xb3\xce\xb9\xce\xbf \xce\x9a\xce\xb1\xcf\x81\xce\xb1\xcf\x8a\xcf\x83\xce\xba\xce\xac\xce\xba\xce\xb7").\n_START_SECTION_\nFam\xc3\xadlia\n_START_PARAGRAPH_\nKaraiskakis es va ser casar amb Engolpia Skylodimou, amb qui va tenir tres criatures: Pinelopi i Eleni, i l\'\xc3\xbanic noi\xc2\xa0Spyridon._NEWLINE_Sitsa Karaiskaki, una escriptora del per\xc3\xadode d\'entreguerres, coneguda per les seves idees nazis, n\'era tamb\xc3\xa9 descendent. Va deixar Gr\xc3\xa8cia en direcci\xc3\xb3 a Viena amb altres pronazis despr\xc3\xa9s de la retirada de l\'Eix de 1944, per\xc3\xb2 va retornar m\xc3\xa9s endavant.'